Akademický senát

Slovenskej technickej univerzity v Bratislave

13. 11. 2017

**Schválenie členstva STU v iných právnických osobách**

Predkladá: **prof. Ing. Robert Redhammer, PhD.**

rektor

Vypracoval: **JUDr. Marcel Michalička**

Právny a organizačný útvar

Zdôvodnenie: Postup podľa ustanovenia § 13 ods. 1 písm. a) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s návrhom peňažných a nepeňažných vkladov STU do iných právnických osôb:

1. Zväz strojárskeho priemyslu SR
2. Zväz elektrotechnického priemyslu SR

a odporúča materiál predložiť na vyjadrenie predchádzajúceho písomného súhlasu Správnej rade STU.

**Zväz strojárskeho priemyslu SR**

V zmysle Vnútorného predpisu č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 rektor predkladá Akademickému senátu STU návrh na vstup STU do Zväzu strojárskeho priemyslu SR a s tým spojené peňažné a nepeňažné vklady STU do tejto právnickej osoby.

Predmet vkladu a výška vkladu vo finančnom vyjadrení:

predmetom vkladu je ročný členský príspevok STU vo výške 300 €.

Označenie – špecifikácia právnickej osoby, do ktorej sa vklad má uskutočniť:

názov: Zväz strojárskeho priemyslu Slovenskej republiky

sídlo: Ventúrska 10, 811 01 Bratislava

IČO: 17317380

Poslaním Zväzu strojárskeho priemyslu SR je definovať, reprezentovať, podporovať a presadzovať spoločné záujmy svojich členov s cieľom zdokonaľovania podnikateľského a zamestnávateľského prostredia, ktoré zabezpečí dlhodobú prosperitu strojárskeho priemyslu a prispieť tak k rozvoju hospodárstva Slovenskej republiky.

Zdôvodnenie vkladu STU vrátane označenia významu a výhod pre STU:

STU sa dlhodobo usiluje o spoluprácu s významnými spoločnosťami pôsobiacimi v oblasti priemyslu. Strojársky priemysel patrí medzi najvýznamnejšie priemyselné odvetvia na Slovensku a členstvo STU vo Zväze strojárskeho priemyslu SR môže byť predpokladom ďalšej spolupráce s jednotlivými členmi tohto zväzu v záujme lepšieho a efektívnejšie napĺňania poslania STU.

Spôsob zabezpečenia napĺňania cieľov vkladu a záujmov STU v právnickej osobe:

Účasťou zástupcov STU na valnom zhromaždení, prípadne v iných orgánoch zväzu.

**Zväz elektrotechnického priemyslu SR**

V zmysle Vnútorného predpisu č. 6/2007 – N „Pravidlá vkladania peňažných vkladov alebo nepeňažných vkladov STU do iných právnických osôb“ zo dňa 19.11.2007 rektor predkladá Akademickému senátu STU návrh na vstup STU do Zväzu elektrotechnického priemyslu SR a s tým spojené peňažné a nepeňažné vklady STU do tejto právnickej osoby.

Predmet vkladu a výška vkladu vo finančnom vyjadrení:

predmetom vkladu je ročný členský príspevok STU vo výške 42 €.

Označenie – špecifikácia právnickej osoby, do ktorej sa vklad má uskutočniť:

názov: Zväz elektrotechnického priemyslu Slovenskej republiky

sídlo: Kutlíkova 17, 852 50 Bratislava

IČO: 17314798

Zväz elektrotechnického priemyslu SR vznikol v roku 1991 ako profesné združenie pôsobiace v oblasti elektrotechniky a elektroniky, informačných a komunikačných technológií. V súčasnosti združuje takmer 80 členov s orientáciou na elektrotechnickú výrobu. Zväz je najväčšou a reprezentatívnou zamestnávateľskou organizáciou svojho druhu v rezorte. Združuje nielen výrobcov elektrotechnickej a elektronickej produkcie, ale tiež spoločnosti pôsobiace v oblasti nakladania s elektro-odpadmi, distribútorov elektro-materiálu, konštrukčné kancelárie, stredné odborné, vysoké školy a výskumné ústavy.

Zdôvodnenie vkladu STU vrátane označenia významu a výhod pre STU:

Snahou STU je čo najefektívnejšie a najúčelnejšie prepojiť akademickú pôdu a jej vzdelávacie aktivity s výrobnými podnikmi. Vzhľadom na skutočnosť, že oblasť elektrotechniky a elektroniky, ale aj oblasť informačných a komunikačných technológií tvoria významnú časť vzdelávacieho procesu na STU, bude členstvo STU vo Zväze elektrotechnického priemyslu SR prospešné a zároveň naplní spomínaný záujem STU o prepojenie akademickej pôdy s podnikateľským prostredním.

Spôsob zabezpečenia napĺňania cieľov vkladu a záujmov STU v právnickej osobe:

Účasťou zástupcov STU na valnom zhromaždení, prípadne v iných orgánoch zväzu.